Document ID: 32007R0690

UREDBA KOMISIJE (ES) št. 690/2007
z dne 19. junija 2007
o spremembi Uredbe Sveta (ES) št. 1412/2006 glede nekaterih omejevalnih ukrepov v zvezi z Libanonom
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1412/2006 z dne 25. septembra 2006 glede nekaterih omejevalnih ukrepov v zvezi z Libanonom (1) in zlasti člena 5 Uredbe,
ob upoštevanju naslednjega:
(1)
Priloga k Uredbi (ES) št. 1412/2006 navaja pristojne organe, katerim so dodeljene posebne naloge v zvezi z izvajanjem navedene uredbe.
(2)
Uredba Sveta (ES) št. 1791/2006 (2) je zaradi pristopa Bolgarije in Romunije prilagodila številne akte, ki so jih sprejele institucije. Vendar pa Priloga k Uredbi (ES) št. 1412/2006 tedaj ni bila spremenjena.
(3)
Bolgarija in Romunija sta predložili informacije o svojih pristojnih organih. Te organe je zato treba vključiti v Prilogo k Uredbi (ES) št. 1412/2006 od datuma, ko sta Bolgarija in Romunija pristopili k Evropski skupnosti -
SPREJELA NASLEDNJO UREDBO:
Člen 1
Priloga k Uredbi (ES) št. 1412/2006 se spremeni, kakor je določeno v Prilogi k tej uredbi.
Člen 2
Ta uredba začne veljati na dan po objavi v Uradnem listu Evropske unije.
Uporablja se od 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. junija 2007

Labels: 2
18
5